Megjelenés időpontja: 2018. július 25.

Megjelenés hely: Óbudai Egyetem honlapján, MNV hivatalos honlapján

**PÁLYÁZATI FELHÍVÁS**

Az Óbudai Egyetem (1034 Budapest, Bécsi út 96/B.) mint Kiíró, a nemzeti felsőoktatásról szóló 2011. évi CCIV. törvény, a nemzeti vagyonról szóló 2011. évi CXCVI. törvény, a lakások és helyiségek bérletére, valamint elidegenítésükről szóló 1993. LXXVII. törvény, valamint az állami vagyonról szóló 2007. évi CVI. törvény 24. § (1) bekezdése, és az állami vagyonnal való gazdálkodásról szóló 254/2007. Korm. rendelet 4. § (1) bekezdése alapján pályázatot hirdet, a vagyonkezelésében álló:

1. 1034 Budapest III. Bécsi út 96/B. ingatlanában (Hrsz.: 14724/1.) található, 102,4 m2 hasznos alapterületű,
2. 1081 Budapest VIII. Népszínház u. 8. ingatlanában (Hrsz.: 34663.) található 23,4 m2 hasznos alapterületű
3. 1034 Budapest III. Bécsi út 104-108 ingatlanában (Hrsz: 16198/4) található 37,68 m2 hasznos alapterületű

büfé helyiségeinek, mint állami tulajdonú vagyon, ingatlanrész hasznosítására, bérleti jogviszonyban történő üzemeltetésére.

A részletes feltételeket tartalmazó pályázati kiírást személyesen, a 1034 Budapest, Vörösvári u.105. alatti Gazdasági Igazgatóság Beszerzési és Vagyongazdálkodási Osztály, első emelet 1.05. számú irodában ingyenesen vehető át, 2018. július 25-től – 2018. augusztus 24-ig, munkanapokon 10:00 - 15:00 óra között, Schmiedt Péter beszerzési és vagyongazdálkodási ügyintézőnél, érdeklődni a tel:+36302099286 számon lehet. A pályázat beadási határideje: 2018. augusztus 24.

**Óbudai Egyetem**

Kancellár

**RÉSZLETES**

**PÁLYÁZATI KIÍRÁS**

Az Óbudai Egyetem (1034 Budapest, Bécsi út 96/B.) mint Kiíró, a nemzeti felsőoktatásról szóló 2011. évi CCIV. törvény, a nemzeti vagyonról szóló 2011. évi CXCVI. törvény, a lakások és helyiségek bérletére, valamint elidegenítésükről szóló 1993. LXXVII. törvény, az állami vagyonról szóló 2007. évi CVI. törvény 24. § (1) bekezdése, az állami vagyonnal való gazdálkodásról szóló 254/2007. Korm. rendelet 4. § (1) bekezdése alapján, versenyeztetéssel, egyfordulós, nyílt pályázati felhívás keretében pályázatot hirdet büfé helyiségeinek, mint állami tulajdonú vagyon, ingatlanrész hasznosítására, bérleti jogviszonyban történő üzemeltetésére.

**I. Az Ingatlanok adatai**

1. megnevezés: Óbudai Egyetem

helyrajzi szám: 14724/1

cím: 1034 Budapest III. Bécsi út 96/b.

tulajdonos: Magyar Állam

vagyonkezelő: Óbudai Egyetem

hasznos alapterület: 102,4 m2

hasznosítás jellege: büfé

2. megnevezés: Óbudai Egyetem Bánki Donát Gépész és Biztonságtechnikai Kar

helyrajzi szám: 34663

cím: 1081 Budapest VIII. Népszínház u. 8.

tulajdonos: Magyar Állam

vagyonkezelő: Óbudai Egyetem

hasznos alapterület: 23,4 m2

hasznosítás jellege: büfé

3. megnevezés: Óbudai Egyetem

helyrajzi szám: 16198/4

cím: 1034 Budapest III. Bécsi út 104-108.

tulajdonos: Magyar Állam

vagyonkezelő: Óbudai Egyetem

hasznos alapterület: 37,68 m2

hasznosítás jellege: büfé

A Bérlemények részletes alaprajzát a pályázati felhívás 1. számú melléklete tartalmazza.

**II. A pályázat tárgya**

**Az Óbudai Egyetem épületeiben büféként működő helyiségek üzemeltetését biztosító bérleti szerződés.**

A pályázat célja, hogy az Óbudai Egyetemen működő vendéglátóipari egységek üzemeltetési feladatait ellátó vállalkozó kiválasztása jelen pályázati feltételeknek megfelelően megtörténjék, és az eredményes eljárást követően a Kiíró a nyertes Pályázóval bérleti szerződést kössön.

**III. A pályázatok elbírálásának rendje**

**A pályázat elbírálása során a pályázatok rangsorolásakor alkalmazandó értékelési szempontok és súlyozásuk:**

* megajánlott bérleti díj– 70 pont,
* árazatlan étlap árszínvonala –30 pont.

Az elérhető maximális pontszám: 100 pont.

A Pályázó az általa benyújtott ajánlatában a pályázati kiírás minimálisan megajánlható alapáron, vagy az általa felkínált magasabb pályázati áron pályázhat. A Pályázók közül az összességében legelőnyösebb ajánlatot tevő kerül kiválasztásra, akivel a Bérleti szerződés megköttetik. A pályázatot minimum 3 tagú Bíráló Bizottság bírálja el a bontást követő 15 napon belül, amelyet a Kiíró további 15 nappal meghosszabbíthat.

**IV. A megkötendő szerződés típusa, a hasznosításra vonatkozó fontosabb feltételek, a vagyon használatáért járó ellenérték teljesítésére vonatkozó előírások**

Pályázó pályázati anyagában mind a három, tehát az összes büfé együtt üzemeltetésére tehet bérleti jogviszonyban történő üzemeltetésére ajánlatot. Ajánlatában azonban külön-külön is megnevezve, szerepeltetnie kell, büfénként a megajánlott összeget és az árazott étlapot.

A bérleti jogviszony, amely a büfé helyiség(ek) bérletére vonatkozik, határozott időre, 5 év időtartamra szóló szerződés, 5 év után, jogszabály alapján, bérbeadó felülvizsgálhatja a bérleti jogviszonyt és meghosszabbíthatja további 5 év időtartamra, amennyiben bérlő az első 5 év alatt maradéktalanul teljesítette kötelezettségeit, és az akkori jogszabályi feltételeknek is megfelel.

Pályázónak pályázatában meg kell adnia egyenként a büfé helyiség(ek) bérletéért fizetendő, megajánlott bérleti díjat, bruttó Forint/ hónap vonatkozásában, amely a rezsi költségeket tartalmazza.

**Minimálisan megajánlható büfé helyiség bérleti díjak egyenként, bruttó forint/hó (rezsi költségeket tartalmazza):**

1. 1034 Budapest III. Bécsi út 96/b. ingatlanában (Hrsz.: 14724/1.) található, 102,4 m2 hasznos alapterületű büfé esetén: 132.000 forint/hó.
2. 1081 Budapest VIII. Népszínház u. 8. ingatlanában (Hrsz.: 34663.) található 23,4 m2 hasznos alapterületű büfé esetén: 45.000 forint.
3. 1034 Budapest III. Bécsi út 104-108 ingatlanában (Hrsz: 16198/4) található 37,68 m2 hasznos alapterületű büfé esetén: 60.000 forint/hó.

Ennél alacsonyabb összegű ajánlatot, egyik helyiség esetén sem fogad el a kiíró. Háromhavi kaució megfizetése kötelező a szerződéskötéssel egy időben, az egyetem számlájára való átutalással. A bérleti díj havonta átutalással, előre fizetendő a bérbeadó által tárgy hónap 5-ig kiállított számlája alapján, a számla kiállításától számított 15 napon belül. A bérleti díj évente a KSH által közölt fogyasztói árindex (STADAT 3.6.1.) mértékével emelhető Bérbeadó részéről, melyet minden év január 30-ig közöl bérlő felé, amely legelőször 2020. január 01-től érvényesíthető.

**V. A pályázati ajánlatok benyújtásának helye, módja és határideje**

**A pályázat benyújtásának helye, módja:** A pályázati dokumentációt az Óbudai Egyetem, 1033 Budapest, Vörösvári u. 105. Gazdasági Igazgatóság, I. emelet 1.5 irodában, lezárt cégjelzés nélküli borítékban, „Óbudai Egyetem budapesti büféinek bérlete” felirattal nyújtandó be, magyar nyelven, két eredeti példányban.

**A pályázat benyújtási határideje:** 2018. augusztus 24. 12 óra 00 perc.

Az átvételről és annak idejéről a pályázat kiíró átvételi igazolást állít ki. A beadási határidő után érkező pályázatot pályázat kiíró nem fogad el.

**VI. A pályázati ajánlat érvényességének feltételei**

* Pályázók köre:
	+ Magyarországon bejegyezett vállalkozók, vállalkozások.
	+ Tevékenységi körükben a vendéglátás szolgáltatás szerepel.
* Benyújtandó okmányok:
	+ Egyéni vállalkozó esetén a vállalkozói igazolvány hitelesített másolata.
	+ Társaság esetén, társasági szerződés, 30 napnál nem régebbi hitelesített cégkivonat és aláírási címpéldány, valamint eredetiben kiállított átláthatósági nyilatkozat.
* Pályázó vállalja a büfé, pályázat kiíró által meghatározott nyitvatartási idejét, amely egész évben – július 01 és augusztus 20. közötti időszak, valamint a tanítási szünnapok kivételével – heti vonatkozásban: hétfőtől-csütörtökig 07:00 órától 16:00 óráig, pénteken: 07:00 órától 14:00 óráig, szombaton 07:00 órától 14:00 óráig, időszakokban tart nyitva. A fent említett nyitvatartási időtől eltérni csak és kizárólag a kiíró előzetes hozzájárulásával lehetséges. A bérleti díjat egész évben, minden hónapban, a teljes összegben fizetnie kell bérlőnek.
* Árazott minta étlapot, az értékesíteni kívánt ételek, italok termékkínálat megjelölésével, minőségének leírásával, minőségbiztosítás módjával. A jövőbeni termékkínálatnak tartalmaznia kell a korszerű táplálkozás követelményeinek megfelelő ételeket, italokat is (vegetáriánus, diabetikus, gluténmentes stb.)
* Értesítési elérhetőség:
	+ kapcsolattartó név, cím, email cím, vezetékes és mobiltelefon száma.
* Pályázó nyilatkozatai, hogy vele szemben a Vtv. 25. § (1) bekezdése szerinti kizáró okok nem állnak fent, vele érvényesen bérleti szerződés köthető:
	+ nem áll csőd- vagy felszámolási eljárás, végelszámolás alatt,
	+ tevékenységét nem függesztette fel, illetve tevékenységét nem függesztették fel,
	+ az adózás rendjéről szóló 2003. évi XCII. törvény 178. §-ának 20. pontja szerinti, hatvan napnál régebben lejárt esedékességű köztartozással nem rendelkezik,
	+ tevékenységét a jogi személlyel szemben alkalmazható büntetőjogi intézkedésekről szóló 2001. évi CIV. törvény 5. § (2) bekezdése alapján a bíróság jogerős ítéletében nem korlátozta,
	+ állami vagyon hasznosítására irányuló korábbi – három évnél nem régebben lezárult – eljárásban hamis adatot nem szolgáltatott és ezért az eljárásból sem zárták ki,
	+ az alábbi bűncselekmények elkövetése miatt nem büntetett előéletű:

a) a 2013. június 30-ig hatályban volt, a Büntető Törvénykönyvről szóló 1978. évi IV. törvény XV. fejezet VI. címében meghatározott közélet tisztasága elleni vagy XVII. fejezetében meghatározott gazdasági bűncselekmény,

b) a Büntető Törvénykönyvről szóló 2012. évi C. törvény XXVII. Fejezetében meghatározott korrupciós bűncselekmény, XXXVIII. Fejezetében meghatározott pénz- és bélyegforgalom biztonsága elleni bűncselekmény, XXXIX. Fejezetében meghatározott költségvetést károsító bűncselekmény, XL. Fejezetében meghatározott pénzmosás, XLI. Fejezetében meghatározott gazdálkodás rendjét sértő bűncselekmény, XLII. Fejezetében meghatározott fogyasztók érdekeit és a gazdasági verseny tisztaságát sértő bűncselekmény vagy XLIII. Fejezetében meghatározott tiltott adatszerzés és az információs rendszer elleni bűncselekmény.

**VII. A pályázatok felbontása**

A pályázati ajánlatok felbontása az ajánlattételi határidőt követően haladéktalanul történik az Kiíró címén, zárt körben. Kizárólag az az ajánlat kerül felbontásra, amely zárt csomagolásban, közvetlenül az ajánlattétel idejének lejártáig, az ajánlat benyújtásának helyére beérkezett.

**VIII. A pályázati ajánlatok elbírálási időpontja és az ajánlattevők értesítésének módja**

A pályázatok elbírálásának tervezett időpontja: 2018. szeptember 7. Ezt követően pályázat kiíró nyolc napon belül valamennyi pályázót kiértesíti az eredményről írásban, a megadott postacímre, valamint email címre.

**IX. Egyéb feltételek**

Szerződéskötés tervezett időpontja: 2018. szeptember 30.

Birtokba adás, tervezett időpontja:

|  |  |
| --- | --- |
| 1034 Budapest, Bécsi út 96/b | **2018. október 1.** |
| 1034 Budapest, Bécsi út 104-108. | **2019. március 1** |
| 1081 Budapest, Népszínház utca 8. | **2018. október 1.** |

Kiíró, az Óbudai Egyetem előzetes időpont egyeztetés mellett biztosítja a bérlemények, büfé helyiségek megtekinthetőségét, melyen való részvételi szándékát pályázó a +36302099286 számon előre jelezni szíveskedjen, Schmiedt Péter beszerzési és vagyongazdálkodási ügyintézőnél. A birtokbaadás, jelen megtekintett állapotban történik.

A pályázót terheli(k) a Bécsi út 96/b és a Népszínház u.8., Bécsi út 104-108. szám alatti büfék átalakítási munkáinak költsége valamint mindhárom büfé teljes bútorzatának kiépítése, berendezése, a szükséges gépi berendezések és eszközök beszerzése, költsége, azok összege a bérleti díj fizetésébe nem számíthatók be. A Kiíró vállalja, hogy két büfé esetén (Bécsi út 96/b és a Népszínház u.8.) a szerződés lejártakor értéknövelő építés beruházásként elszámolt tételeket értékcsökkentési leírással csökkentett értéken közös elszámolás alapján megtéríti.

A Kiíró felajánlja, hogy igény esetén a kiírás szerinti (helyrajzi számú) büfék épületében a jelenleg üzemelő étel és ital automatákat üzemeltető céggel szerződést bont azzal, hogy és a nyertes vállalkozó részére lehetőséget biztosítson hasonló berendezések elhelyezésére.

A bérelt épületrész helyiségének bármilyen építészeti, gépészeti, energetikai átalakítása, értéknövelő beruházás végrehajtása a bérleményen, bérbeadó előzetes írásbeli hozzájárulásával lehetséges.

**Az egyes büfé helyiségek esetén:**

1. 1034 Budapest III. Bécsi út 96/b. büfé helyiségében:
* Bérbeadó biztosítja a kiépített közmű csatlakozásokat (víz, villany) felszerelve.
* Bérbeadó biztosítja a helyiség fűtését a fűtési időszakban, valamint a kommunális szemétszállítást egész évben.
1. 1081 Budapest VIII. Népszínház u. 8. büfé helyiségében:
* Bérbeadó biztosítja a kiépített közmű csatlakozásokat (víz, villany) felszerelve.
* Bérbeadó biztosítja a helyiség fűtését a fűtési időszakban, valamint a kommunális szemétszállítást egész évben.
1. 1034 Budapest III. Bécsi út 104-108. büfé helyiségében:
* Bérbeadó biztosítja a kiépített közmű csatlakozásokat (víz, villany) felszerelve.
* Bérbeadó biztosítja a helyiség fűtését a fűtési időszakban, valamint a kommunális szemétszállítást egész évben.

Bérlőnek a helyiség(ek) állapotáról a jó gazda gondosságával, állagmegóvásáról és higiénikus tisztántartásáról, saját költségén, folyamatosan kell gondoskodnia. Bérlő kötelessége a bérleményt rendeltetésszerűen, a vonatkozó szabványok, a tűz- érintés- baleset és munkavédelmi szabályok betartásával az egyetemi vonatkozó szabályzatának ismerete és szabályainak betartásával, a munkavállalóival való betartatásával üzemeltetni.

Bérlő feladata, saját költségén a bérelt helyiség(ek) területén található eszközök karbantartása, javítása, hiba elhárítása a közmű csatlakozásokig. Kár esemény esetén minden tőle elvárható intézkedést meg kell tennie a kár enyhítéséért. Az esemény típusától és jellegétől függően azonnal értesítenie kell a tűzoltóságot, mentőket, rendőrséget és az épület porta szolgálatát.

Bérlő kötelezettsége, saját költségén és kockázatára a hatósági engedélyeket, megszerezni, a működéséhez szükséges eljárásokat lefolytatni.

Bérlőt a büfé üzemeltetésére folyamatos kötelezettség terheli, amennyiben nem tudja a folyamatos nyitva tartást biztosítani, azonnali felmondási indoknak minősül bérbeadó részére.

Pályázónak írásbeli nyilatkozata szükséges az ajánlatának legalább három hónapig való, változtatás nélküli fenntartásáról.

Pályázó a pályázaton saját költségére és kockázatára vesz részt, a pályázat eredményétől függetlenül, a pályázó a nála felmerült pályázati költségét pályázat kiírón nem követelheti.

Pályázat érvényes, ha a pályázó a jelen pályázati kiírásban lévő valamennyi feltételt teljesítette és a vonatkozó összes jogszabályi előírásnak is megfelel.

Pályázat kiíró fenntartja a jogot a pályázat módosítására, érvénytelenné nyilvánítására, amelyet honlapján hirdetményben tesz közzé.

Budapest, 2018. július 25.

**Óbudai Egyetem**

Kancellár

Mellékletek: 1. számú melléklet a Büfé helyiségek alaprajza

2. számú melléklet a Bérleti szerződés minta

3. számú melléklet árlap minta

4. számú melléklet Felolvasólap

5. számú melléklet Nyilatkozatok